ظلمت القلب في حكمك وهانت عندك العشره
ولا ودعتني حتى بدمعة عين أو حسره
لو أني خنتك أو أخطيت أعذرك لو تجافيني
وألوم النفس في بعدك والوم القلب في غدره
ولكن حكمك الظالم عل قلبي بلا برهان
وصدك دون ما تذرف عل موت الأمل عبره
يهون عندي فراقك ويواسي النفس في بعدك
ويسليني لأن القلب عنده لو نسى عذره
حبيب الأمس داريتك ولا في يوم حاسبتك
خطاياك اجرحت نفسي وقلبي ما نفذ صبره
أهدي كل ما تقسى وأقرب كل ما تبعد
واصون الود في غيابك لو انها طالت السفره
أنا ما خنت أيامك ولا فرطت في حبك
ولا للشك باخلاصك ابد في خاطري فكره
بيدينك ماتت الفرحة وماتت فيك امالي
لفظ أنفاسه بحكمك هوانا وانتهى عمره
تصدق فينى عذالي ولا تدري عن العذال
قلوب تحسد وتحقد على أهل الهوى وتكره
حكمت وحقك الطاعه وطعتك دون ما أرضى
وإذا يومي معك ضرك عسى لك خير في بكره
وداعا حبنا اللي بين ايدينك انتهى أمره
وداعا ما وراه بنلتقي يا خاين العشره